钦定古今图书集成/明伦汇编/氏族典/第266卷 > 王晋卿
## 钦定古今图书集成/明伦汇编/氏族典/第266卷 > 王晋卿

按《宋史王晋卿传》：“晋卿，河朔人。周世宗在澶渊，以武
艺求见，得隶帐下。及即位，补东头供奉官。从战高平，
征淮甸，每遣宣传密旨，甚亲信之。显德四年，领彭州
刺史。恭帝即位，出为宾州刺史。乾德中，为兴州刺史。
四年，移汉州。时蜀初平，寇盗充斥，晋卿严武备，设方
略，禽捕剪灭，靡有遗漏，贼无敢窥其境。然以贿闻，太”
祖惜其才而不问。开宝四年，授莫州刺史。六年，卒。